Temeljem članka 91. Statuta I.gimnazije Osijek i Odluke Ministarstva znanosti, obrazovanja i sporta Republike Hrvatske o upisu učenika u prvi razred srednje škole u školskoj godini 2015./2016. od 8. svibnja 2015. godine, I.gimnazija Osijek raspisuje

**NATJEČAJ**

**Za upis učenika u prvi razred za 2015./2016. školsku godinu**

I.gimnazija Osijek upisivat će učenike u prvi razred kako slijedi :

|  |  |  |  |
| --- | --- | --- | --- |
| NAZIV PROGRAMA | TRAJANJE GODINA | BROJ ODJELA | BROJ UČENIKA |
| Opća gimnazija | 4 | 5 | 130 |
| Opća gimnazija-odjel za sportaše | 4 | 1 | 26 |
| UKUPNO |  | 6 | 156 |

Učenici se na temelju ovog natječaja prijavljuju i upisuju u prvi razred elektroničkim načinom putem mrežne stranice Nacionalnoga informacijskog sustava prijava i upisa u srednje škole [www.upisi.hr](http://www.upisi.hr) (NISpuSŠ ) .

U prvi razred mogu se upisati kandidati koji do početka školske godine u kojoj upisuju prvi razred navršavaju 17 godina. Iznimno, uz odobrenje Školskog odbora, u prvi razred može se upisati kandidat do navršenih 18 godina, a uz odobrenje Ministarstva nadležnog za obrazovanje starijih od 18 godina.

Pravo upisa u prvi razred imaju svi kandidati nakon završenog osnovnog obrazovanja, pod jednakim uvjetima.

Pod jednakim uvjetima upisuju se kandidati hrvatski državljani, Hrvati iz drugih država te djeca državljana iz država članica Europske unije.

Kandidati koji osnovno obrazovanje završavaju kao redoviti učenici osnovne škole u Republici Hrvatskoj u školskoj godini 2014./2015. prijavljuju se u NISpuSŠ u skladu s postupcima opisanima u publikaciji „Prijave i upisi u srednje škole za školsku godinu 2015./2016. – Idemo u srednju ! „.

Kandidati koji osnovno obrazovanje ne završavaju kao redoviti učenici osnovne škole u Republici Hrvatskoj ( kandidati koji osnovno obrazovanje završavaju ili su završili u inozemstvu ili drugim obrazovnim sustavima ; kandidati koji nisu s pozitivnim uspjehom završili prvi razred srednje škole u Republici Hrvatskoj, ispisali su se te žele ponovo upisati prvi razred u drugome obrazovnome programu ; kandidati koji su prethodne školske godine završili osnovno obrazovanje u Republici Hrvatskoj, ali se nisu upisali u srednju školu ) prijavljuju se Središnjem prijavnom uredu pri Agenciji za znanost i visoko obrazovanje na elektroničku adresu [srednja@azvo.hr](mailto:srednja@azvo.hr) ili na broj telefona 01 62 74 877, kako je navedeno u publikaciji „ Idemo u srednju „.

Kandidati koji se žele upisati u prvi razred u školskoj godini 2015./2016. , a stekli su svjedodžbe koje nisu izdane u Republici Hrvatskoj, dužni su pokrenuti postupak priznavanja završenoga osnovnog obrazovanja u inozemstvu. Za učenike koji se upisuju u I. gimnaziju Osijek postupak provodi I.gimnazija Osijek, Županijska 4.

Kandidat koji je strani državljanin iz zemlje izvan Europske unije može se upisati kao redoviti učenik bez plaćanja troškova školovanja ako ispunjava jedan od sljedećih uvjeta :

1. ako za to postoji međunarodni ugovor ili drugi interes tijela državne ili lokalne vlasti odnosno javnih ustanova ;

2. ako takva osoba ima status izbjeglice u Hrvatskoj koji je utvrdilo ovlašteno upravno tijelo u Hrvatskoj ;

3. ako je roditelj ili skrbnik te osobe hrvatski državljanin ;

4. ako roditelj ili skrbnik te osobe ima radnu dozvolu i dozvolu privremenoga boravka ili poslovnu dozvolu u Hrvatskoj ;

5. ako roditelj ili skrbnik te osobe ima odobren stalni boravak u Hrvatskoj ;

6. ako je roditelj ili skrbnik te osobe diplomatski ili poslovni predstavnik strane države u Hrvatskoj ;

7. ako je takva osoba ili roditelj ili skrbnik te osobe azilant ili tražitelj azila ;

8. ako je takva osoba ili roditelj ili skrbnik te osobe stranac pod supsidijarnom zaštitom ili stranac pod privremenom zaštitom.

Kandidat strani državljanin iz zemalja izvan Europske unije, koji ne ispunjava ni jedan od navedenih uvjeta može se upisati kao redoviti učenik uz obvezu plaćanja troškova školarine, ako ima reguliran status sukladno zakonu kojim je uređen status stranaca.

Godišnji trošak školovanja učenika, stranog državljanina iz zemlje izvan Europske unije, koji ne ispunjava ni jedan od navedenih uvjeta iznosi 3.400,00 kuna.

**UPISNI ROKOVI**

Učenici se prijavljuju za upis i upisuju u I. razred u ljetnome i jesenskome upisnom roku.

**LJETNI UPISNI ROK**

|  |  |
| --- | --- |
| **Opis postupaka** | **Datum** |
| Početak prijava obrazovnih programa | 26. 6. 2015. |
| Završetak prijave učenika koji zahtijevaju provjeru znanja stranog jezika | 30.6.2015. |
| Provođenje provjere znanja stranog jezika | 1.7.2015. |
| Rok za dostavu dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis) | 26. 6. 2015. |
| Dostava osobnih dokumenata i svjedodžbi za kandidate izvan redovitog sustava obrazovanja RH | 25. 5. 2015.  – 29. 6. 2015. |
| Završetak prigovora na unesene osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis | 7. 7. 2015. |
| Brisanje s lista kandidata koji nisu zadovoljili preduvjete | 8. 7. 2015. |
| Zaključavanje odabira obrazovnih programa  Početak ispisa prijavnica | 8. 7. 2015. |
| Krajnji rok za zaprimanje potpisanih prijavnica (učenici donose razrednicima u osnovnoj školi, a ostali kandidati šalju prijavnice Središnjem prijavnom uredu)  Brisanje s lista kandidata koji nisu zadovoljili preduvjete ili dostavili prijavnice | 10. 7. 2015. |
| Objava konačnih ljestvica poretka | 11. 7. 2015. |
| Dostava dokumenata koji su uvjet za upis u određeni program obrazovanja (liječnička svjedodžba medicine rada i ostali dokumenti kojima su ostvarena dodatna prava za upis)  Dostava potpisanog obrasca o upisu u I. razred srednje škole (upisnice) u srednju školu | 13. – 17. 7. 2015. |
| Objava slobodnih mjesta za jesenski rok | 21. 7. 2015. |

**JESENSKI UPISNI ROK**

|  |  |
| --- | --- |
| **Opis postupaka** | **Datum** |
| Početak prijava u sustav i prijava obrazovnih programa | 24. 8. 2015. |
| Dostava osobnih dokumenata, svjedodžbi i ostale dokumentacije za kandidate izvan redovitoga sustava obrazovanja RH  Dostava dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis i sl.) | 24. 8. 2015. |
| Završetak prijave učenika koji zahtijevaju provjeru znanja stranog jezika | 25. 8. 2015. |
| Provođenje provjere znanja stranog jezika | 26. 8. 2015. |
| Završetak prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis  Završetak unosa rezultata popravnog ispita  Brisanje s lista kandidata koji nisu zadovoljili preduvjete | 28. 8. 2015. |
| Zaključavanje odabira obrazovnih programa  Početak ispisa prijavnica | 31. 8. 2015. |
| Krajnji rok za zaprimanje potpisanih prijavnica (učenici donose razrednicima u osnovnoj školi, a ostali kandidati šalju Središnjem prijavnom uredu)  Brisanje s lista kandidata koji nisu zadovoljili preduvjete ili dostavili prijavnice | 2. 9. 2015. |
| Objava konačnih ljestvica poretka | 3. 9. 2015. |
| Dostava dokumenata koji su uvjet za upis u određeni program obrazovanja (liječnička svjedodžba medicine rada i ostali dokumenti kojima su ostvarena dodatna prava za upis)  Dostava potpisanog obrasca o upisu u I. razred srednje škole (upisnice) u Graditeljsko-geodetsku školu Osijek | 4. 9. 2015 |

**PRIJAVA KANDIDATA S TEŠKOĆAMA U RAZVOJU**

**LJETNI UPISNI ROK**

|  |  |
| --- | --- |
| **Opis postupaka** | **Datum** |
| Kandidati s teškoćama u razvoju prijavljuju se u uredima državne uprave u županiji te iskazuju svoj odabir s liste prioriteta redom kako bi željeli upisati obrazovne programe | 28.5.– 12. 6. 2015. |
| Upisna povjerenstva ureda državne uprave unose navedene odabire u sustav NISpuSŠ | 28. 5. – 17. 6. 2015. |
| Po potrebi provođenje provjere znanja stranog jezika | 18. 6. 2015. |
| Zatvaranje mogućnosti unosa odabira kandidata  Rangiranje kandidata s teškoćama u razvoju sukladno listama prioriteta  Smanjenje upisnih kvota razrednih odjela pojedinih obrazovnih programa | 17. 6. 2015.  20. – 25. 6. 2015.  25. 6. 2015. |

**JESENSKI UPISNI ROK**

|  |  |  |  |
| --- | --- | --- | --- |
| **Opis postupaka** | | **Datum** | |
| Kandidati s teškoćama u razvoju prijavljuju se u uredima državne uprave u županiji te iskazuju svoj odabir liste prioriteta redom kako bi željeli upisati obrazovne programe | | 17. – 18. 8. 2015. | |
| Upisna povjerenstva ureda državne uprave unose navedene odabire u sustav NISpuSŠ | | 19. 8. 2015. | |
| Po potrebi provođenje provjere znanja stranog jezika | | 20. 8. 2015. | |
| Zatvaranje mogućnosti unosa odabira kandidata  Rangiranje kandidata s teškoćama u razvoju sukladno listama prioriteta | | 19.8.2015.  21.8.2015. | |

Na temelju javne objave konačnih ljestvica poretka u NISpuSŠ, kandidati dostavljaju dokumente temeljem kojih su ostvarili dodatna prava za upis u prvi razred u školskoj godini 2015./2016.

Kandidati su obvezni u prvu gimnaziju Osijek dostaviti dokumente u predviđenim rokovima, što škola zatim potvrđuje u NISpuSŠ.

Kandidati koji ne dostave navedenu dokumentaciju u propisanim rokovima gube pravo upisa ostvarenog u ljetnome upisnom roku te se u jesenskome roku mogu kandidirati za preostala slobodna upisna mjesta.

Kandidat svoj upis potvrđuje vlastoručnim potpisom i potpisom roditelja / skrbnika na obrascu ( upisnici ) dostupnoj na mrežnoj stranici NISpuSŠ ( [www.upisi.hr](http://www.upisi.hr) ) koji je dužan dostaviti u školu u utvrđenim rokovima.

Nakon što kandidat potvrdi svoj upis vlastoručnim potpisom i potpisom roditelja / skrbnika na obrascu ( upisnici ) i dostavi ga školi, kandidat je upisan u prvi razred u školskoj godini 2015./2016.

Ako kandidat zbog opravdanih razloga nije u mogućnosti u propisanim rokovima dostaviti potpisan obrazac ( upisnicu ) za upis u prvi razred dužan ga je dostaviti njegov roditelj / skrbnik ili opunomoćenik.

**ELEMENTI I KRITERIJI ZA IZBOR UČENIKA**

1. ZAJEDNIČKI ELEMENT

Zajednički element vrednovanja za upis čine prosjeci zaključnih ocjena iz svih nastavnih predmeta ( opći uspjeh ) na dvije decimale u posljednja četiri razreda osnovnog obrazovanja.

**Program** : Opća gimnazija – vrednuju se i zaključne ocjene iz posljednja dva razreda osnovnog obrazovanja kako slijedi :

1. Hrvatski jezik

2. Matematika

3. Strani jezik

4. Geografija

5. Povijest

Opća gimnazija – odjel za sportaše vrednuju se i zaključne ocjene iz posljednja dva razreda osnovnog obrazovanja kako slijedi :

1. Hrvatski jezik

2. Matematika

3. Strani jezik

4. Geografija

5. Povijest

Napomena : za upis u program opća gimnazija – odjel za sportaše potrebni su važeći dokumenti Nacionalnih sportskih saveza.

Odabrani predmet koji se vrednuje po izboru škole : **biologija** .

2. DODATNI ELEMENT

|  |  |  |
| --- | --- | --- |
| **Državna/međunarodna natjecanja** | **Prvo, drugo ili treće** osvojeno mjesto kao pojedinac u 5., 6., 7. ili 8. razredu osnovnog obrazovanja | Izravan upis (pod uvjetom da zadovolje na ispitu sposobnosti i darovitosti u školama u kojima je to uvjet za upis) |
| Prvo osvojeno mjesto kao član skupine u 5., 6., 7. ili 8. razredu osnovnog obrazovanja | 4 boda |
| Drugo osvojeno mjesto kao član skupine u 5., 6., 7. ili 8. razredu osnovnog obrazovanja | 3 boda |
| Treće osvojeno mjesto kao član skupine u 5., 6., 7. ili 8. razredu osnovnog obrazovanja | 2 boda |
| Sudjelovanje kao pojedinac ili član skupine u 5., 6., 7. ili 8. razredu | 1 bod |

|  |  |  |
| --- | --- | --- |
| **Natjecanja školskih  sportskih društava** | Učenici koji su na državnom natjecanju kao članovi ekipe osvojili prvo mjesto | **3 boda** |
| Učenici koji su na državnom natjecanju kao članovi ekipe osvojili drugo mjesto | **2 boda** |
| Učenici koji su na državnom natjecanju kao članovi ekipe osvojili treće mjesto | **1 bod** |

3. POSEBAN ELEMENT

Poseban element vrednovanja kandidata čini vrednovanje uspjeha:

– kandidata sa zdravstvenim teškoćama;

– kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima;

– kandidata za upis na osnovi Nacionalne strategije za uključivanje Roma za razdoblje od 2013. do 2020. godine;

– kandidata hrvatskih državljana čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo.

Neovisno o tomu ispunjava li uvjete za ostvarivanje više prava, kandidatu će se priznati ostvarivanje isključivo jednoga prava koje je za njega najpovoljnije.

*Vrednovanje uspjeha kandidata sa zdravstvenim teškoćama*

Kandidatu sa zdravstvenim teškoćama dodaje se jedan bod na broj bodova koji je utvrđen tijekom postupka vrednovanja za programe obrazovanja za koje posjeduje stručno mišljenje Službe za profesionalno usmjeravanje Hrvatskoga zavoda za zapošljavanje. S tako utvrđenim brojem bodova kandidat se rangira na ukupnoj ljestvici poretka.

Za ostvarivanje dodatnih bodova kandidat obvezno prilaže stručno mišljenje Službe za profesionalno usmjeravanje Hrvatskoga zavoda za zapošljavanje o sposobnostima i motivaciji učenika za program/zanimanje.

*Vrednovanje uspjeha kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima*

Kandidatu koji živi u otežanim uvjetima uzrokovanim ekonomskim, socijalnim te odgojnim čimbenicima, a koji su mogli utjecati na njegov školski uspjeh u osnovnoj školi, dodaje se jedan bod na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

Kandidat živi u otežanim uvjetima obrazovanja koji su mogli utjecati na njegov školski uspjeh u osnovnoj školi ako:

– živi uz jednoga i/ili oba roditelja s dugotrajnom teškom bolesti;

– živi uz oba roditelja koji se prema zakonu koji regulira poticanje zapošljavanja smatraju dugotrajno nezaposlenim osobama;

– živi uz samohranoga roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) koji je korisnik socijalne skrbi sukladno zakonu koji uređuje socijalnu skrb i posjeduje rješenje ili drugi upravni akt o pravu samohranoga roditelja kao korisnika socijalne skrbi;

– mu je jedan roditelj preminuo;

– je dijete bez roditelja ili odgovarajuće roditeljske skrbi prema zakonu koji uređuje socijalnu skrb.

Za ostvarenje prava kandidat prilaže:

– liječničku potvrdu o dugotrajnoj težoj bolesti jednoga i/ili oba roditelja;

– potvrdu nadležnoga područnoga ureda Hrvatskoga zavoda za zapošljavanje o dugotrajnoj nezaposlenosti oba roditelja;

– potvrdu o korištenju socijalne pomoći; rješenje ili drugi upravni akt o pravu samohranoga roditelja u statusu socijalne skrbi izdanih od ovlaštenih službi u zdravstvu, socijalnoj skrbi i za zapošljavanje;

– ispravu iz matice umrlih ili smrtni list

– potvrdu nadležnoga centra za socijalnu skrb da je kandidat dijete bez roditelja ili odgovarajuće socijalne skrbi.

*Vrednovanje uspjeha kandidata na osnovi Nacionalne strategije za uključivanje Roma za razdoblje od 2013. do 2020. godine*

Kandidatu za upis koji je pripadnik romske nacionalne manjine, a živi u uvjetima koji su mogli nepovoljno utjecati na njegov školski uspjeh u osnovnoj školi, dodaju se dva boda na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

Za ostvarivanje dodatnih bodova kandidat prilaže preporuku Vijeća romske nacionalne manjine odnosno registrirane romske udruge.

*Vrednovanje uspjeha hrvatskih državljana čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo*

Pravo na izravni upis imaju kandidati hrvatski državljani čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo, a koji su se najmanje dva od posljednjih četiriju razreda prethodnoga obrazovanja školovali u inozemstvu.

Za ostvarivanje prava na izravan upis kandidat obvezno mora priložiti odgovarajuće dokaze o boravku u inozemstvu, trajanju školovanja i razlozima boravka u inozemstvu (dokaz o državljanstvu, trajanju i razlozima boravka u inozemstvu te svjedodžbe razreda završenih u inozemstvu).

**UČENJE STRANIH JEZIKA U ŠKOLI:**

Strani jezici koji se uče u školi su engleski jezik i njemački jezik.

Kandidat koji u osnovnoj školi nije učio određeni strani jezik može prilikom prijave programa obrazovanja odabrati učenje toga stranog jezika kao prvoga stranog jezika uz uvjet da je na provjeri znanja utvrđena mogućnost učenja toga stranog jezika kao prvoga stranog jezika.

Provjeru znanja provodi stručno povjerenstvo I.gimnazije Osijek, o čemu se sastavlja zapisnik u školi.

KLASA: 003-06/15-01/23

UR.BROJ : 2158-37-01-15-1

OSIJEK, 1.6.2015. godine

UPISNO POVJERENSTVO: